For alle vinder

***For alle vinder*** (engelsk: ***Written on the Wind***) er en amerikansk dramafilm fra 1956, regissert av Douglas Sirk og produsert av Universal International. I hovedrollene spiller Rock Hudson, Lauren Bacall og Robert Stack. Dorothy Malone vant Oscar for beste kvinnelige birolle for rollen som Marylee Hadley

## Handlingsreferat
Den usikre, alkoholiserte playboyen Kyle, og hans selvdestruktive søster Marylee, er barna til Texas-oljebaron Jasper Hadley. Men bortskjemt av deres familiære rikdom, og forkrøplet av deres personlige demoner, er ingen av dem i stand til å opprettholde noen langvarige personlige forhold. Marylee har lenge vært forelsket i Kyles barndomsvenn Mitch Wayne, som nå arbeider som geolog for Hadley Oil Company - men han tenker på henne nærmest som en søster. Hun reagerer på hans gjentatte avvisninger ved å forfølge mange korte fysiske forhold med forskjellige menn. Kyle søker hele tiden godkjenning fra faren sin, som i stedet lenge har beundret Mitchs ydmykhet og arbeidsmoral fremfor hans egne barn.

Kyle og Mitch må på forretningsreise til New York City - hvor de møter Lucy Moore, en reservert sekretær som arbeider ved Hadley Companys sitt kontor på Manhattan. Kyle begynner å flørte med henne. Lucys kule oppførsel klarer ikke å avskrekke Kyle, og han inviterer henne til å følge med ham på privatflyet sammen med ham til Miami - noe hun godtar. Etter turen ber Kyle impulsivt Lucy om å gifte seg med ham, og hun samtykker. De vender tilbake til Texas etter en rask bryllupsreise, og Lucy viser seg å være en stabiliserende og rolig innflytelse på livet hans gjennom det første året av ekteskapet deres. I mellomtiden forsøker Marylee å knytte et romantisk forhold til Mitch, som hun lover å gifte seg med - selv om Mitch i all hemmelighet fremdeles lengter etter å være sammen med Lucy.

Kort tid etter Kyle og Lucys første bryllupsdag, får Kyle vite av legen sin at han har et alt for lavt antall sædceller og kan være infertil. Dette gjør at han havner i dyp depresjon, og han begynner å drikke mye alkohol. På et tidspunkt blir han sterkt beruset ved den lokale country-klubben noe som gjør Lucy pinlig berørt. På Hadley-eiendommen betror Jasper seg til Mitch om skuffelsen hans over barna sine, som han føler er alt for hensynsløse og uansvarlige. Men den samme kvelden mister Jasper grepet om rekkverket, og faller ned en lang trapp. Mitch snur ham: Han er død. Jaspers død destabiliserer Kyle ytterligere, og Lucy forsøker uten hell å hjelpe ham med å overvinne hans egen selvforakt.

Mitch informerer Lucy om at han planlegger å slutte i jobben hos Hadley Oil Company, og heller flytte til Iran. Mitch kjører Lucy til en lege-time, hvor hun oppdager at hun er gravid. Den kvelden, under en middag sammen med Mitch og Marylee, avslører Lucy graviditeten for Kyle. Men Kyle tror umiddelbart at Mitch er faren til barnet hennes, og at Mitch og Lucy har hatt en affære. I beruset raseri forsøker han å angripe Lucy, men blir forhindre av Mitch - som tvinger ham ut av huset. Men angrepet resulterer i at Lucy får en spontanabort den natten. Men en beruset Kyle returnerer til hjemmet med en pistol, innstilt på å drepe Mitch. Marylee forsøker å stoppe ham, men under kampen om pistolen utløses våpenet og Kyle blir drept.

## Medvirkende
* Rock Hudson - Mitch Wayne
* Lauren Bacall - Lucy Moore Hadley
* Robert Stack - Kyle Hadley
* Dorothy Malone - Marylee Hadley
* Robert Keith - Jasper Hadley

## Referanser


## Eksterne lenker
*